एनओसी को लेकर निजी कॉलेजों पर लगेगी पैनल्टी
बांसवाड़ा। बीतेऔर मौजूदा सत्र में कॉलेज शिक्षा विभाग से एनओसी लेने में लापरवाही करने वाले प्रदेश के निजी कॉलेजों को 50 हजार की पैनल्टी के अलावा अतिरिक्त पैनल्टी भरनी होगी। आयुक्तालय ने ऐसे कॉलेजों को खुली हिदायत देते हुए 20 मार्च तक जरूरी दस्तावेज और राशि जमा कराने को कहा। मियाद बीतने के बाद कार्रवाई की जाएगी।
कॉलेज शिक्षा आयुक्त आशुतोष पेडनेकर की ओर से अलग-अलग निर्देश जारी कर स्पष्ट किया है कि वर्ष 2015-16 और 2016-17 में एनओसी के लिए आवेदन नहीं करने वाले कॉलेजों को यह आखिरी मौका है। आवेदन शुल्क के साथ कॉलेजों को 50 हजार रुपए पैनल्टी जमा करवानी पड़ेगी। इसके अलावा 2015-16 में आवेदन नहीं करने करने वाले कॉलेजों को पैनल्टी के साथ 27.5 फीसदी अतिरिक्त पैनल्टी भरनी होगी। यह राशि 20 मार्च तक जमा नहीं होने पर एनओसी निरस्त कर दी जाएगी।
शिविरलगाने पर भी रही अनदेखी, इसलिए बढ़ाई सख्ती : एनओसीरिन्यू करने के लिए 24 जनवरी से 28 जनवरी तक आयुक्तालय में विशेष शिविर लगाया गया। इसके बावजूद प्रदेश के कई कॉलेज शेष रह गए। ऐसे में अब उन्हें अपनी कमियों की पूर्ति कर पैनल्टी भरनी होगी। इसके साथ ही भवन सुरक्षा प्रमाण पत्र, शैक्षणिक स्टाफ की सूची, नवीनीकृत एफडीआर और प्रमाणित नक्शे सहित दस्तावेज जमा कराने होंगे।
इसके अभाव में संबंधित कॉलेज की एनओसी क्रमिक रूप से निरस्त कर दी जाएगी।
hin_Deva hin_Deva hin_Deva hin_Deva hin_Deva